પોતે કેવા દેખાય છે એ ગમે ત્યારે થ્રી-ડીમાં હવામાં જોઈ શકે છે એવું અમારા જમાનામાં ન હતું. ત્યારે એક કાચ પાસે જઈને જોવું પડતું.’ આ સાંભળીને રોબોનને બહુ આશ્ચર્ય થયું. એ બોલ્યો, ‘શું વાત કરો છો? એક આવા સાદા ગ્લાસની પાછળ કલર કરી નાખો એટલે આપણે આપણને જોઈ શકીએ? વાઉ. અમને અમારું મોઢું દેખાડવા માટે કેટલી બધી જફા કરવી પડતી હશે અન્જિનિયરોએ.’ બંને હસતા હસતા ઉભા થયા ને તરતાં તરતાં એક દીવાલ પાસે નીચે બેઠા જ્યાંથી અવકાશ દેખાતું હતું.